**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Βορείου Αιγαίου .**

**Τηλ.:** 6974055854,  **fax:** 2674022211, **web site:** www.eakp.gr, **email:** **info@eakp.gr**

 **Μυτιλήνη 24 Ιουλίου 2025**

Η Ενωτική Κίνηση Πυροσβεστών Περιφέρειας Βορείου Αιγαίου καταγγέλλει το γεγονός, όπου συνάδελφος μας μετά από εκπαιδευτική άσκηση στο αεροδρόμιο της Μυτιλήνης οδηγήθηκε στα έκτακτα περιστατικά του νοσοκομείου.

Θεωρούμε απαράδεκτο το γεγονός ότι ενώ υπήρχε οδηγία, λόγω καύσωνα και πολύ υψηλών θερμοκρασιών, για αποφυγή βαριάς σωματικής εργασίας και άσκησης κάτω από τον ήλιο, όπως και αποφυγή σωματικής και θερμικής καταπόνησης, υπήρξε η συγκεκριμένη εκπαιδευτική άσκηση με αποτέλεσμα να κινδυνέψει ο συνάδελφος.

Απαιτούμε από την Διοίκηση να τηρεί τις διατάξεις και την νομοθεσία που στοχεύουν στην προστασία των εργαζομένων με τον ίδιο ζήλο που εφαρμόζει τις διαταγές που καταργούν το δικαίωμα μας στην ανάπαυση και τον ελεύθερο χρόνο και δημιουργούν έτσι και αλλιώς επισφαλείς εργασιακές συνθήκες.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**